Muzej ukrajinske dijaspore

Muzej ukrajinske dijaspore (ukrajinski: Музей української діаспори), ranije poznat kao Muzej kulturnog naslijeđa (ukrajinski: Музей культурної спадщини), smješten je u Kijevu i posvećen je istaknutim predstavnicima ukrajinske dijaspore u različitim područjima ljudskog djelovanja. Trenutno je ogranak Muzeja historije Kijeva. Opis Osnovan je krajem maja 1999, a djeluje u zgradi iz 18. stoljeća u Pečersku, historijskoj četvrti Kijeva. U osam soba izloženi su naslijeđe, život i aktivnosti Ukrajinaca u inozemstvu. Zanimljive su spomen-sobe posvećene bivšim stanovnicima Kijeva koji su postali poznati, poput Sergea Lifara (Francuska), Igora Sikorskog, Vladimira Horovica (obojica u Sjedinjenim Američkim Državama) i drugih. Jedna muzejska zbirka prikazuje umjetnički život porodice Kričevski, čiji su predstavnici bili razasuti po cijelom svijetu, uključujući Francusku, Sjedinjene Američke Države, pa čak i Venecuelu. U muzeju se čuva i nekoliko slika i skica Vasila Kričevskog, osnivača dinastije, te akvareli Mikole Kričevskog i Katerine Kričevske-Rosandič, kao i nekoliko djela Vasila Kričevskog mlađeg. Muzej ima izložbene prostore za redovne, kao i za vanredne memorijalne, umjetničke, dokumentarne i književne izložbe. Reference Vanjski linkovi Službeni sajt (uk) (en) Službena stranica Muzeja ukrajinske dijaspore na Facebooku (en) Muzej ukrajinske dijaspore na službenom sajtu Muzeja historije Kijeva (en) Muzej ukrajinske dijaspore na bodnarchuk.com.ua (en)